Diari Oficial de la Generalitat Valenciana


Sumari del DOGV 4132, del 21-11-2001 (2001/10887)

ORDRE de 10 d'octubre de 2001, de la Conselleria de Cultura i Educació, per la qual es desestima la sol·licitud per a impartir el Segon Cicle incomplet d'Educació Infantil al promotor del centre privat Mi Chalet, a València.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4132

Data del DOGV
:   21-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10439


Data del document
:   10-10-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament primari

ORDRE de 10 d'octubre de 2001, de la Conselleria de Cultura i Educació, per la qual es desestima la sol·licitud per a impartir el Segon Cicle incomplet d'Educació Infantil al promotor del centre privat Mi Chalet, a València. [2001/10609]
  
L'expedient l'ha iniciat María Luisa Sirvent Giner, promotora del centre privat Mi Chalet, amb domicili al carrer de José de Orga, 10, de València, en sol·licitud d'autorització per a impartir l'Educació Infantil de Segon Cicle incomplet, amb 1 unitat.
  
L'Ordre de 2 de febrer de 1998, de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil (DOGV d'11-03-98), en l'apartat primer, punt a), establix la condició, per a poder autoritzar un centre incomplet, que ?s'ubiquen en una població o en una demarcació escolar d'inferior àmbit, si n'hi ha, en què no hi haja altre o altres centres complets, públics o privats que puguen absorbir la demanda d'escolarització previsible en l'etapa, nivell i cicle.-
  
Atés que, d'acord amb l'informe de la Inspecció Educativa, en la demarcació escolar, no ha altres centres complets que no sols absorbixen la demanda d'escolarització en el 2n Cicle d'Educació Infantil sinó que fins i tot tenen vacants.
  
Atés que de les al·legacions del titular del centre no es desprén cap argumentació que modifique la valoració del fet mencionat en l'apartat anterior.
  
Vists la Llei Orgànica 8/1985, de 3 de juliol, reguladora del Dret a l'Educació (BOE de 04.07.85); la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.90); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats, per a impartir ensenyaments de règim general no universitaris.
  
Vista l'Ordre de 2 de febrer de 1998 (DOGV d'11.03.98), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, com a desarrotllament de la disposició addicional quarta del Reial Decret 1.004/1991, de 14 de juny.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Desestimar la sol·licitud de María Sirvent Giner, promotora del centre privat Mi Chalet, a València, per a impartir el Segon Cicle incomplet d'Educació Infantil.
  
Disposició addicional
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 10 d'octubre de 2001
  
El conseller de Cultura i Educació,
  
MANUEL TARANCÓN FANDOS